Bjørn
        
         (strandsted)
Store norske leksikon,Geografi,Norges geografi,Nordland,Dønna
Bjørn er et strandsted i Dønna kommune, Nordland fylke. Stedet ligger sørøst på øya Dønna, nord for Sandnessjøen. Fra Bjørn har Dønna bilferjeforbindelse til Sandnessjøen (fylkesvei 828).
Bjørn hadde tidligere det store årlige markedet Bjørnsmartnan, ansett som landets nest største marked etter Grundsetmartnan ved Elverum. I 1870-årene var det opptil 3000 tilreisende i båter og rundt 160 hus ble tatt i bruk som handelsbuer. Markedene ble holdt så sent som opp til begynnelsen av 1900-tallet. Tradisjonen er tatt opp igjen fra 1981 med marked annethvert år. Kart  Les mer i Store norske leksikon Dønna Nordland Norges geografi